கேள்வி: ராணி சோமா பற்றி விளக்கவும்.
பதில்: சோமா ( ''Soma'' ) பூனான் இராச்சியத்தின் ஆட்சியாளராகவும் கம்போடியாவின் முதல் அரசியாகவும் பரவலாகக் கருதப்பட்டார் (கி. 1 ஆம் நூற்றாண்டு ஆட்சி செய்தார்). கம்போடியாவின் முதல் பெண் தலைவருமான இவர் முதலாம் கௌண்டின்யனின் ("ஹன்டியன்" அல்லது "பிரே தோங்" என்றும் அழைக்கப்படுகிறார்) மனைவியுமாவார். இவர் சோமா (இந்தியா), லியூயி ( சீனா), லியூ தீப் (வியட்நாம்), நியாங் நெக் (கெமர்) என அறியப்படுகிறார். ராணி சோமா மற்றும் அவரது கணவர் முதலாம் கௌண்டின்யன் கெமர் புராணத்தில் "பிரே தோங் (கௌண்டின்யன்) மற்றும் நியாங் நெக் (சோமா)" என்று அறியப்படுகிறார்கள். காங் தை மற்றும் ஜு யிங் ஆகிய இரண்டு சீனத் தூதர்களின் அறிக்கைகளின்படி, பூனான் மாநிலம் பண்டைய கலிங்க நாடு சேர்ந்த கௌண்டின்யன் என்ற இந்தியா பிராமணர் வணிகரால் நிறுவப்பட்டது.